stanford-oval/wikipedia huggingface dataset:
קלאודי בלקלי
ביוגרפיה

אביה אלן בלקלי היה חבר בלהקת הטרמלוס, שהייתה פופולרית בשנות ה-60 של המאה ה-20. אחותה קריסטן בלקלי היא זמרת וחברה בלהקת האינדי "Little Spitfire".
בלקלי למדה בבית הספר למשחק "Central School of Speech and Drama". ב-1998 זכתה בפרס איאן צ'ארלסון על הופעתה במחזה "השחף" בתיאטרון וסט יורקשייר פלייהאוס שבלידס. תפקידה הידוע ביותר הוא כאמה טימינס בסדרת הדרמה של ה-BBC "הדרך לקנדלפורד".
תפקידים בולטים נוספים של בלקלי היו בסרטו זוכה האוסקר של רוברט אלטמן "פארק גוספורד" בתפקיד מייבל נסביט, וב-2005 בסרט "גאווה ודעה קדומה" בבימויו של ג'ו רייט בתפקיד שרלוט לוקאס. ב-2007 שיחקה בתפקיד מרתה בסדרת הטלוויזיה "קרנפורד", עיבוד לספריה של אליזבת גסקל.
ב-2010 גילמה בלקלי את דמותה של סינתיה לנון בהפקה של ה-BBC "לנון העירום", דרמה המבוססת על חיי ג'ון לנון בשנים 1964–1971.
ב-2013 הופיעה בלקלי בהצגת הבכורה של המחזה "Chimerica".
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1996 |  | No Bananas | סנדרה | מיני-סדרה (3 פרקים) |
| 1997 |  | Touching Evil | מו מוריסון | סדרת טלוויזיה (2 פרקים) |
| 1999 |  | An Unsuitable Job for a Woman | קירסטי | סדרת טלוויזיה (בפרק "Living on Risk") |
| 1999 |  | The Bill | אליס פיצג'רלד | סדרת טלוויזיה (בפרק "Denial") |
| 2000 |  | Never Never | חברה של ג'ו | סרט טלוויזיה |
| 2000 | מזמור לחג המולד | A Christmas Carol | אלי |  |
| 2000 |  | Playing the Field | קלי פאוול | סדרת טלוויזיה (2 פרקים) |
| 2001 |  | The War Bride | רוזי |  |
| 2001 | יללת החתול | The Cat's Meow | דידי |  |
| 2001 | פארק גוספורד | Gosford Park | מייבל נסביט |  |
| 2001 |  | Mr Charity | אבי | סדרת טלוויזיה (6 פרקים) |
| 2002 |  | Playing the Field | קלי פאוול | סדרת טלוויזיה (פרק אחד) |
| 2002 |  | Ed Stone is Dead | קייט | סדרת טלוויזיה (4 פרקים) |
| 2003 | תודיע כשאתה מוכן, מר מק'גיל | Ready When You Are, Mr. McGill | דירדרי |  |
| 2004 | הוא ידע שהוא צודק | He Knew He Was Right | קמילה פרנץ' | מיני-סדרה |
| 2004 | אהבה מפוצלת | Dirty Filthy Love | קאתי | סרט טלוויזיה |
| 2005 | חקירות המפקח לינלי | The Inspector Lynley Mysteries | לאיטיה גיין | סדרת טלוויזיה (בפרק: "The Seed of Cunning") |
| 2005 | גאווה ודעה קדומה | Pride and Prejudice | שארלוט לוקאס |  |
| 2006 |  | Severance | ג'יל |  |
| 2006 |  | Vital Signs | ג'ולס צ'פמן | סדרת טלוויזיה (6 פרקים) |
| 2006 | מלונדון לברייטון | London to Brighton | טרייסי |  |
| 2006 |  | Fear of Fanny | ניקי | סרט טלוויזיה |
| 2007 |  | Fallen Angel | סאלי אפלטון | סדרת טלוויזיה |
| 2007 | קרנפורד | Cranford | מרתה | סדרת טלוויזיה (4 פרקים) |
| 2008–2011 | הדרך לקנדלפורד | Lark Rise to Candleford | אמה טימינס | סדרת טלוויזיה (32 פרקים) |
| 2009 | השיבה לקרנפורד | Return to Cranford | מרתה | סדרת טלוויזיה (בפרק: "Part One: August 1844") |
| 2009 | כוכב בהיר | Bright Star | מריה דילק |  |
| 2009 |  | Coming Up | לינדה | סדרת טלוויזיה (בפרק "Foreign John") |
| 2010 | לנון בעירום | Lennon Naked | סינתיה לנון | סרט טלוויזיה |
| 2010 | גברת מארפל | Marple: The Blue Geranium | פיליפה פריצ'רד | סרט טלוויזיה |
| 2010 |  | The Nativity | אנה | סדרת טלוויזיה (3 פרקים) |
| 2011 | משמרת לילה | The Night Watch | ננסי | סרט טלוויזיה |
| 2011 | תחבולות חדשות | New Tricks | ליסה קרלייל | סדרת טלוויזיה (בפרק “Half Life”) |
| 2012 |  | Words of the Titanic | אליזבת שוטס | סיפור שקיעת הטיטניק במילותיהם של הניצולים |
| 2013 | שרידים | What Remains | פטרישה | סדרת טלוויזיה |
| 2014 |  | The Driver | רוס | סדרת טלוויזיה |
| 2015 | עדות אילמת | Silent Witness | לואיז מארש | סדרת טלוויזיה |
| 2015 | רציחות במידסומר | Midsomer Murders | קלייר אשר | בפרק "The Ballad of Midsomer County" |
| 2019 | מצוד | Manhunt | לואיס סאטון | סדרת טלוויזיה; 3 פרקים |
| 2020 | בשר ודם | Flesh and Blood | הלן | מיני-סדרה |
| 2022 | הבית | The House | פנלופה |  |
| 2022 |  | The Nan Movie | קרוליין |  |
| 2022 | האדם נגד הדבורה | Man vs. Bee | ג'ס | סדרת טלוויזיה; 5 פרקים |
| 2023–הווה |  | Father Brown | איזבל דווין | תפקיד ראשי (עונות 12-10); 30 פרקים |
פילמוגרפיה > תפקידים בתיאטרון

| שנה | שם | שם באנגלית | תפקיד | הערות |
| --- | --- | --- | --- | --- |
| 1995 | רוזנקרנץ וגילדנשטרן מתים | Rosencrantz and Guildenstern are Dead | אופליה | התיאטרון המלכותי הלאומי |
| 1997 | פיטר פן | Peter Pan | ונדי | התיאטרון המלכותי הלאומי |
| 1998 | השחף | The Seagull | נינה | וסט יורקשייר פלייהאוס פרס איאן צ'ארלסון לשחקנית הטובה ביותר |
| 1998 | הסערה | The Tempest | מירנדה | וסט יורקשייר פלייהאוס |
| 1998 |  | Present Laughter | דפני | וסט יורקשייר פלייהאוס |
| 1999 | שלוש אחיות | Three Sisters | מאשה | סיור הופעות בבריטניה |
| 2000 |  | Billy and the Crab Lady | קאט | תיאטרון סוהו |
| 2000 | השומרוני הטוב | The Good Samaritan |  | תיאטרון המפסטד |
| 2002 |  | Kosher Harry |  | תיאטרון רויאל קורט |
| 2003 | האישה מן הים | The Lady from the Sea | בולטה | תיאטרון אלמיידה |
| 2003 |  | Random | בי | תיאטרון רויאל קורט |
| 2003 | סוף טוב הכל טוב | Alls Well That Ends Well | הלנה | רויאל שייקספיר קומפני |
| 2004 |  | A Girl in a Car with a Man | סטלה | תיאטרון רויאל קורט |
| 2005 |  | Lear | בודיסיאה | תיאטרון קרוסיפילד בשפילד |
| 2006 | בת הים הקטנה | The Little Mermaid | דיבוב | תיאטרון ליטל אנג'ל |
| 2006 |  | Love and Money | ואל / דבי | תיאטרון רויאל אקסצ'נג' / תיאטרון יאנג ויק |
| 2007 |  | Attempts on Her Life |  | התיאטרון המלכותי הלאומי |
| 2011 | גן הדובדבנים | The Cherry Orchard | ואריה | התיאטרון המלכותי הלאומי |
| 2011 |  | Di and Viv and Rose | רוז | תיאטרון המפסטד |
| 2011 | קומדיה של טעויות | The Comedy of Errors | אדריאנה | התיאטרון המלכותי הלאומי |
| 2012 | מקבת' | Macbeth | ליידי מקבת' | תיאטרון קרוסיפילד בשפילד |
| 2013 |  | Chimerica | טסה קנדריק | תיאטרון אלמיידה |
פילמוגרפיה > תפקידים ברדיו

| שנה | שם | תפקיד | הערות |
| --- | --- | --- | --- |
| 2000 | Poppy Q | אניטה | BBC Radio 3 |
| 2002 | Waterloo Bridge |  | BBC Radio 4 |
| 2003 | Ring Around the Bath | אליסון | BBC Radio 4 |
| 2004 |  | Suspicious Minds | BBC Radio 4 |
|  | Ruth Rendell - The Keys to the Street | קריינות | BBC Radio 4 |
הערות שוליים

↑  BBC - Press Office - Lark Rise to Candleford. Accessed 7 May 2013
↑  Jane Austen Film Club: Actor of the Week, 6 April 2013. Accessed 7 May 2013
↑  Cast Credits for The Cherry Orchard at National Theatre web site
| --- | --- |
בקרת זהויות :  NLI: 987011827704105171  BNE: XX5394952  GND: 1062475534  ISNI: 0000 0000 4695 3019  LCCN: no2008034022  SUDOC: 200139819  VIAF: 21148995994759752216   WorldCat (עם VIAF): 21148995994759752216
מסע בין כוכבים: חלל עמוק 9 – דמויות

זוהי רשימת דמויות מסדרת הטלוויזיה המדע בדיוני "מסע בין כוכבים: חלל עמוק 9".
אנושות > משפחת סיסקו > ג'ניפר סיסקו

ג'ניפר סיסקו, בגילומה של השחקנית פלישיה מ. בל, היא אשתו המנוחה של בנג'מין סיסקו אשר נהרגה על ידי הבורג בקרב "וולף 359". לעומת זאת, ביקום המראה היא שרדה.
Jennifer Sisko באתר Memory Alpha (ויקי מסע בין כוכבים)
Jennifer Sisko (mirror) באתר Memory Alpha (ויקי מסע בין כוכבים)
אנושות > משפחת סיסקו > ג'וזף סיסקו

ג'וזף סיסקו הוא אביו של קפטן בנג'מין סיסקו, אשר דמותו מגולמת על ידי השחקן האמריקאי ברוק פיטרס (שאף גילם את דמותו של האדמירל קארטרייט, בסרטי הקולנוע "מסע בין כוכבים 4: השיבה הביתה" ו-"מסע בין כוכבים 6: הארץ הלא נודעת").
ג'וזף מנהל מסעדה בניו אורלינס בשם "Sisko's Creole Kitchen" (הפרק ""Image in the Sand" של "מסע בין כוכבים: חלל עמוק 9"), המגישה בכל יום "מנת היום" מתחלפת (לרוב, מאכלי ים).
נכדו של ג'וזף, ג'ייק סיסקו, עובד במסעדה לעיתים קרובות, וכך גם בנג'מין סיסקו, לאחר שרוחות הפא מוטטו את חור התולעת הסמוכה לבאג'ור.
ג'וזף היה נשוי לאישה בשם שרה, אולם כאשר בנג'מין היה כבן שנה וחצי, שרה עזבה אותו, עברה לגור באוסטרליה, ובסופו של דבר מצאה את מותה בתאונת מעבורת. ג'וזף נישא בשנית, זמן קצר לאחר מכן, ובכל מערכת היחסים הקרובה שהייתה לבנג'מין עם אימו החורגת, ג'וזף לא סיפר לו את האמת: שרה הייתה, למעשה, אישה אשר על גופה השתלט נביא באג'ורני (הפרק "Image in the Sand" של "מסע בין כוכבים: חלל עמוק 9").
אף על פי שג'וזף סיסקו, בסופו של דבר, חושף בפני בנג'מין את האמת אודות שרה, הוא נודר לקחת איתו את המתכון שלו לגמבו "אל הקבר".
Joseph Sisko באתר Memory Alpha (ויקי מסע בין כוכבים)
The Preacher באתר Memory Alpha (ויקי מסע בין כוכבים)
ברוק פיטרס הלך לעולמו (כולל סקירה על הדמות של ג'וזף סיסקו), באתר סטארבייס972, 24 באוגוסט 2005
אנושות > משפחת סיסקו > שרה סיסקו

שרה סיסקו, בגילומה של השחקנית דבורה לייסי, היא אימו הביולוגית של בנג'מין סיסקו.
בחודש יוני, שנת 2331, שרה פוגשת לראשונה בג'וזף סיסקו בכיכר ג'קסון, ניו אורלינס. חודשיים לאחר מכן - היא מתחתנת איתו ומולידה את בנו - בנג'מין סיסקו. יומיים לאחר יום הולדתו הראשונה של בן, לאחר שנתיים של נישואין, שרה לפתע עזבה את ג'וזף ונעלמה. כל שהותירה מאחוריה: שרשרת ועליה כיתוב בשפה באג'ורנית עתיקה (אותו בנג'מין סיסקו מתרגם ל: "כדור הנבואה של השליח").
לאחר שלוש שנים של חיפושים - ג'וזף מגלה כי שרה עברה לאוסטרליה, שם היא עובדת כהולו-צלמת, אולם היא מתה בתאונת מעבורת כחודש לפני שהצליח לאתר אותה. (הפרק "Shadows and Symbols" של "מסע בין כוכבים: חלל עמוק 9").
בבגרותו, בנג'מין סיסקו מגלה כי בטרם שרה וג'וזף הכירו - אחד מהנביאים הבאג'ורנים (החייזרים החיים בתוך חור התולעת הסמוך לכוכב הלכת באג'ור) משתלט על גופה של שרה. במשך כל תקופת נישואיה לג'וזף - היא הייתה תחת השפעתו.
אנושות > משפחת סיסקו > קסידי ייטס

קסידי ייטס, בגילומה של השחקנית פני ג'ונסון ג'רלד, היא קפטן ספינה אזרחית. היא מוצגת בפני בנג'מין סיסקו על ידי בנו ג'ייק, שמרגיש שהגיע הזמן לאביו להתחיל לצאת שוב, לאחר מותה של ג'ניפר, אשתו הראשונה.
ניסיונו של ג'ייק בשידוכים מצליח, וקסידי וסיסקו מתאהבים, ויחסם נשמר גם לאחר מעצרה וכליאתה בשל סיועה לארגון המחתרת "המאקי". לאחר שחרורה מהכלא, השניים מחדשים את מערכת היחסים שלהם.
לבסוף קסידי הופכת לאשתו השנייה של סיסקו, ולקראת סוף הסדרה - היא נכנסת להיריון ממנו. כאשר סיסקו משאיר אותה מאחור ועוזב על מנת להצטרף אל הנביאים של באג'ור אשר בתוך חור התולעת, הוא אומר לה שהוא יישאר שם לזמן מה, אבל בסופו של דבר - יחזור אליה.
Kasidy Yates-Sisko באתר Memory Alpha (ויקי מסע בין כוכבים)
אנושות > משפחת או'בריאן > קייקו או'בריאן

קייקו או'בריאן (נולדה: קייקו אישיקאווה), המגולמת על ידי השחקנית רוזלינד צ'או, היא בוטנאית מקצועית ואשתו של מיילס או'בריאן, בסדרות הטלוויזיה "מסע בין כוכבים: הדור הבא" ו-"מסע בין כוכבים: חלל עמוק 9".
קייקו התחתנה עם מיילס או'בריאן על סיפון האנטרפרייז, בפרק "Data's Day" של "מסע בין כוכבים: הדור הבא". שנה לאחר מכן היא ילדה בת, מולי, כאשר וורף שימש כמיילד (הפרק "Disaster" של "מסע בין כוכבים: הדור הבא"). כאשר מיילס החל את שירותו על תחנת החלל חלל עמוק 9, אימה של קייקו התגוררה בעיר קאמאמוטו שביפן, וקייקו שקלה לבקר אותה לאחר שראתה את המצב של תחנת החלל כאשר הגיעה לשם לראשונה.
זמן קצר לאחר שהגיעה אל חלל עמוק 9, קייקו החליטה לפתוח בית ספר, כאשר ג'ייק סיסקו ונוג היו תלמידיה הראשונים. לאחר שבית הספר נסגר, קייקו יצאה למסע בוטני לכוכב הלכת באג'ור. כאשר התרחשה תאונה בדרכה חזרה אל התחנה, כשהיא בהיריון עם הילד השני שלה, ד"ר באשיר הציל את חיי שניהם בכך שהסיר את העובר מבטנה והעביר אותו אל רחמה של מייג'ור קירה. כאשר הילד נולד, הם החליטו לקרוא לו על שמה: קיראיושי.
כאשר החלה המלחמה בין הפדרציה לבין הדומיניון, קייקו והילדים פונו מאזור המלחמה. הם נשארו בעורף, עד אשר שדות הקרב השתנו למקומות מרוחקים מספיק, כדי שחלל עמוק 9 לא תהיה עוד בחזית, ויהיה בטוח לשוב לשם. לאחר המלחמה, משפחת או'בריאן עברה לכדור הארץ, ומיילס הפך למרצה באקדמיה של צי הכוכבים.
Keiko O'Brien באתר Memory Alpha (ויקי מסע בין כוכבים)
אנושות > משפחת או'בריאן > מולי או'בריאן

מולי או'בריאן, המגולמת על ידי השחקנית האנה הטאי, היא בתם הבכורה של קייקו ומיילס או'בריאן, ואחותו הגדולה של קיראיושי. היא הופיעה לראשונה בסדרת הטלוויזיה "מסע בין כוכבים: הדור הבא".
מולי נולדה בשנת 2368, לאחר שיולדה על ידי וורף על סיפון האנטרפרייז, בפרק "Disaster" של "מסע בין כוכבים: הדור הבא". היא עברה אל חלל עמוק 9 כאשר מיילס הוצב שם.
בפרק "Time's Orphan" של "מסע בין כוכבים: חלל עמוק 9", משפחת או'בריאן יוצא לפיקניק, שבמהלכו מולי נופלת בטעות לתוך פורטל זמן, ויוצאת ממנו כבת 18. מנקודת מבטה - היא חוותה כעשר שנות קיום בבידוד מוחלט על הכוכב. כשהם חוזרים אל חלל עמוק 9, היא מתנהגת בצורה פראית ובלתי נשלטת, לא מסוגלת להתמודד עם חיים על תחנת החלל, ולאחר קטטה אלימה בבר של קווארק - רשויות הרווחה של צי הכוכבים מחליטים לאשפז אותה במוסד לבריאות הנפש. הזוג או'בריאן חוזר אל פורטל הזמן, ומעדיפים להשאיר את מולי שם, שם תהיה מאושרת, מאשר שתעביר את רוב שנות חייה כשהיא כלואה במוסד. אולם כאשר היא נכנסת אל הפורטל כמבוגרת, היא עוזרת לעצמה-הילדה לצאת, ובכך מוחקת את מולי-המבוגרת מההיסטוריה.
Molly O'Brien באתר Memory Alpha (ויקי מסע בין כוכבים)
אנושות > משפחת או'בריאן > קיראיושי או'בריאן

קיראיושי או'בריאן, המגולם על ידי קלרה ברבו, הוא בנם הצעיר של מיילס וקייקו או'בריאן, אשר הובא לעולם בעזרתה של הפונדקאית קירה נריס. במהלך הריונה קייקו נפצעה אנושות במהלך תאונת מעבורת, והדרך היחידה להציל את העובר הייתה להעבירו אל תוך רחמה של נריס. עלילה זו פותחה על מנת להסביר את ההיריון האמיתי של השחקנית נאנה ויזיטור, אשר בעת הצילומים נשאה את בנו של אלכסנדר סידיג - בעלה לשעבר שגם שיחק את דמותו של דוקטור באשיר.
לאחר שהתינוק נולד - הוא נקרא "קיראיושי" על שמה של קירה.
Kirayoshi O'Brien באתר Memory Alpha (ויקי מסע בין כוכבים)
אנושות > ג'וליאן באשיר

לוטננט ד"ר ג'וליאן באשיר (אנגלית: Julian Bashir), בגילומו של השחקן אלכסנדר סידיק, הוא דמות בדיונית ביקום הבדיוני של זיכיון "מסע בין כוכבים". באשיר, דמות קבועה בסדרת הטלוויזיה "מסע בין כוכבים: חלל עמוק 9", הוא בן-אדם מהונדס גנטית, המשמש כקצין הרפואה הראשי על תחנת החלל חלל עמוק 9 ועל סיפון ספינת החלל דיפאיינט.
אנושות > מייקל אדינגטון

מייקל אדינגטון הוא קצין ביטחון בצי הכוכבים בדרגת לוטננט-קומנדר. הוא הוצב בחלל עמוק 9 על ידי צי כוכבים בשל חוסר־האמון שלהם באודו. בעקבות הוראות שקיבל מאדמירל בצי הכוכבים, הוא מחבל במערכת ההסוואה של הדיפאיינט, כאשר קפטן סיסקו מפר איסור לקחת את ספינת החלל אל רביע גמא. מאוחר יותר הוא ערק לארגון המחתרת "המאקי", לאחר שפעל עבורם וגנב מספר משכפלים תעשייתיים אשר היו מיועדים לאיחוד הקרדאסי. כאשר סיסקו רדף אחריו בניסיון ללכוד אותו, הוא השווה את עצמו ואת סיסקו לדמויות מתוך "עלובי החיים" (ז'אן ולז'אן וז'אבר, בהתאמה). בסופו של דבר - הוא נתפס ונלכד. מאוחר יותר, הוא מת בקרב, כאשר נלחם לצידו של סיסקו נגד הג'מהדאר, בניסיון להציל ניצולים של מושבת מאקי אשר הותקפה על ידי הדומיניון.
אדינגטון, בגילומו של קנת' מרשל, מופיע ב-9 פרקים של הסדרה "מסע בין כוכבים: חלל עמוק 9", הראשון מביניהם - הפרק "The Search, Part I" מהעונה השלישית.
Michael Eddington באתר Memory Alpha (ויקי מסע בין כוכבים)
אנושות > לייטון

תת-אדמירל לייטון, בגילומו של השחקן האמריקאי רוברט פוקסוורת', הוא קצין בכיר במטה צי הכוכבים בסן פרנסיסקו, ומפקדו לשעבר של קפטן סיסקו. לייטון הופיע בשניים מפרקי עונה 4 של "מסע בין כוכבים: חלל עמוק 9": "Homefront" והמשכו - "Paradise Lost".
במהלך מלחמת הפדרציה-דומיניון, נוצרו חוסר אמון ופרנויה מהחשש מפני הסתננות של משתנים. ממספר קציני צי הכוכבים, תחת הנהגתו של לייטון, מרחיקים לכת ומנסים לבצע הפיכה צבאית כנגד נשיא הפדרציה, לאחר שמתגלה כי משתנים אכן הסתננו לכדור הארץ, וקיים חשד כי ביצעו פיגועי טרור. כתוצאה מכך, מתפתח עימות מזוין בין שתי ספינות חלל של צי הכוכבים, הנלחמות זו בזו, לראשונה מזה 100 שנה. בסופו של דבר, קפטן סיסקו חושף כי על אף הסתננותם של המשתנים, היה זה לייטון שעמד מאחורי פיגועי הטרור, ומצליח לכפות עליו לחדול מניסיונותיו להטיל ממשל צבאי.
Leyton באתר Memory Alpha (ויקי מסע בין כוכבים)
אנושות > ויליאם רוס

סגן-אדמירל ויליאם ג'יי. רוס, בגילומו של השחקן האמריקאי בארי ג'נר, הוא המפקד בשטח של כוחות צי הכוכבים במלחמת הדומיניון והיה רכז הביטחון של צי הכוכבים של חזיתות הבוליאנית והבאג'ורית בשלבים המוקדמים של המלחמה.
עמדת הפיקוד שלו הייתה בסטארבייס 375, שממנה הוא פיקד ישירות על "כנף 7". במהלך שלושת החודשים הראשונים של המלחמה, רוס היה תחת לחץ כבד כדי לעצור את התקדמות הדומיניון. רוס עשה זאת על ידי קידומו של קפטן סיסקו לתפקיד סגנו, על מנת להקל על עצמו מביצוע תוכניות טקטיות קלות ומכתיבת דוחות. מהלך זה הניב פרי, וסייע לרוס למצוא את "Argolis Cluster Sensor Array" - מערך חיישנים שבאמצעותו הדומיניון פקח עין על פני כל החזיתות הבאג'ורניות והבוליאניות בתחילת המלחמה. רוס, יחס עם סיסקו, תכננו את ההתקפה של המערך, והצליחו להרוס אותו בסוף מרץ 2374. ככל שהתקדמה המלחמה, רוס לקח על עצמו פחות תפקיד אסטרטגי (המתכנן את המאמץ המלחמתי כולו), ויותר תפקיד טקטי.
אחרי הקרב הראשון של צ'ינ'טוקה, רוס העביר את מקום מושבו אל חלל עמוק 9. מאוחר יותר מתגלה כי רוס היה בין קציני צי הכוכבים הבודדים אשר היו מודעים לקיומו של מדור 31. אף על פי ששיתף פעולה עם אחת מפעולות המדור, הוא איננו חבר בארגון.
במהלך הקרב על קרדאסיה, רוס הוביל את צי ספינות החלל התוקף. זמן קצר לאחר שהסתיימה המתקפה בניצחון הפדרציה, הוא ניצח על טקס חתימת הסכם הכניעה של הדומיניון, שבסופו הוא נשא נאום בפני נציגי הפדרציה והדומיניון הנוכחים.
ספינת הדגל שלו היא ה-"Bellerophon", מדגם "Intrepid".
רוס הופיע ב-12 פרקים של "מסע בין כוכבים: חלל עמוק 9", הראשון מביניהם - "A Time to Stand", הפרק הפותח את עונה 6.
William Ross באתר Memory Alpha (ויקי מסע בין כוכבים)
אנושות > לות'ר סלואן

לות'ר סלואן, בגילומו של השחקן האמריקאי ויליאם סאדלר, הוא פעיל בארגון המשטרה החשאית שנודע כ-"מדור 31". סלואן הופיע בשלושה מפרקי "מסע בין כוכבים: חלל עמוק 9": "Inquisition", "Inter Arma Enim Silent Leges" ו-"Extreme Measures".
בשנת 2374, סלואן מכניס את ד"ר ג'וליאן באשיר אל תוך ההולודק, לצורך מבחן פסיכולוגי אינטנסיבי, הבוחן את הנאמנות שלו לפדרציה. סלואן, אשר היה מרוצה מנאמנותו של באשיר כקצין צי הכוכבים, מציע לו משרה במדור 31, ביודעו כי באשיר מחבב סיפורי ריגול בדיוניים מהמאה ה-20 (בפרט: סיפורי ג'יימס בונד). באשיר מסרב בתוקף, ולפיכך סלואן סיכם כי יאפשר לו לשקול את ההצעה.
בשנת 2375, סלואן מנסה לגייס את באשיר למשימת איסוף מידע על הרומולאני קובאל, יושב ראש הטאל-שיאר. באשיר תחילה מסרב, אולם מסכם עם קפטן סיסקו כי אם יענה בחיוב - הדבר יאפשר להם ללמוד יותר על מדור 31, פעולותיו וקשריו האפשריים לפיקוד של צי הכוכבים. עם זאת, וללא ידיעתם, סלואן כבר גייס את עזרתו של האדמירל ויליאם רוס.
מאוחר יותר באותה השנה, באשיר מגלה ראיות לכך שמדור 31 היה אחראי לפיתוח נשק ביולוגי - וירוס, אשר בו הודבק בכוונת מתכוון אודו, שמטרתו להרוג את כל המייסדים, ובכך להביא סוף למלחמה עם הדומיניון. בעזרתו של מיילס או'בריאן, באשיר מפתה את סלואן להגיע לחלל עמוק 9, שם הם תופסים אותו. במקום להסגיר לידי באשיר את התרופה, סלואן מנסה להתאבד, אולם באשיר ואו'בריאן מצליחים לעכב את מותו, ומייצבים את מצבו. בסופו של דבר, באשיר מוציא מסלואן את התרופה הדרושה להצלת חייו של אודו ושל כל שאר המייסדים, וסלואן מת.
Luther Sloan באתר Memory Alpha (ויקי מסע בין כוכבים)
אנושות > קאלוין הדסון

לוטננט-קומנדר קאלוין הדסון, בגילומו של השחקן האמריקאי ברני קייסי, הוא קצין בצי הכוכבים, וחברו הוותיק של קומנדר סיסקו. הדסון שובץ לתפקיד הנספח הצבאי אל השטח המפורז שבין הפדרציה לבין קרדאסיה, אולם הוא עורק מהשירות לטובת הצטרפות לארגון המאקי. הדסון הופיע בפרק הכפול בעונה 2 של "מסע בין כוכבים: חלל עמוק 9": "The Maquis".
Calvin Hudson באתר Memory Alpha (ויקי מסע בין כוכבים)
אנושות > לואיס צימרמן

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
לואיס צימרמן, המשוחק על ידי רוברט פיקארדו, הוא מדען ומהנדס תוכנה המתמחה בהולוגרמות. הוא מופיע בסדרה בפרק "Doctor Bahir, I Presume", בו הוא מגיע לחלל עמוק 9 כדי לקחת את דמותו של דוקטור באשיר כמבנה לתוכנת הרופא ההולוגרפי החדש שהוא מפתח. במהלך השהות שלו בתחנה הוא נחשף בטעות לעובדה שדוקטור באשיר מהונדס גנטית.
באג'ורנים

בדומה לסדר השמות המקובל במזרח אסיה, שמות המשפחה בבאג'ור קודמים לשמות הפרטיים. לדוגמה, שם משפחתה של הדמות קירה נריס הוא קירה ושמה הפרטי נריס.
באג'ורנים > קירה נריס

מייג'ור קירה נריס היא הקצינה הבכירה ביותר של המיליציה הצבאית של באג'ור המוצבת לשרת על תחנת החלל חלל עמוק 9, המשמשת כקצינה הראשונה תחת קצין צי הכוכבים, בנג'מין סיסקו, שהוצב לפקד על התחנה.
מייג'ור קירה נולדה בשנת 2343, במחוז דקור, על כוכב הלכת באג'ור, בעיצומה של תקופת כיבוש הכוכב על ידי הקרדאסים, שנמשכה למעלה מ-50 שנה. היא גדלה במחנה עבודה. בני משפחתה היו בעלי מעמד של אמנים. בגיל 12, קירה גויסה לתא התנגדות תחת פיקודו של שקאר - חלק מתנועת מחתרת שביצעה פיגועי גרילה נגד קצינים ואזרחים הקרדאסים, במטרה להביא לסיום הכיבוש.
באג'ורנים > אקורם לאן

אקורם לאן, בגילומו של השחקן האמריקאי ריצ'רד ליברטי, הוא משורר באג'ורני מפורסם מהמאה ה-22, הידוע ביותר בגין יצירתו "The Call of the Prophets". אקורם הוא הראשון שמצא את "המקדש השמיימי" (חור התולעת אל רביע גמא, מקום הימצאם של "הנביאים" - חייזרי חור התולעת); אולם כאשר ספינתו נכנסה אל חור התולעת, היא יצאה ממנה 200 שנה מאוחר יותר. אקורם טען כי הוא שליחם של הנביאים, ולפיכך בנג'מין סיסקו ויתר על תוארו, החלטה שמיד התחרט עליה, כאשר אקורם הודיע על חזרתה של באג'ור להתקיים כחברת מעמדות. סיסקו ואקורם החליטו שעל הנביאים להכריע מיהו השליח האמיתי, ונסעו יחדיו אל חור התולעת. הנביאים החזירו את אקורם בחזרה אל זמנו, והחזירו את סיסקו למעמד "השליח".
Akorem Laan באתר Memory Alpha (ויקי מסע בין כוכבים)
באג'ורנים > ג'ארו אסה

ג'ארו אסה, בגילומו של השחקן האמריקאי פרנק לנגלה, הוא שר בממשלה הזמנית של באג'ור שלאחר הכיבוש הקרדאסי. השר ג'ארו עמד בראש קבוצת מחתרת קיצונית של באג'ורנים בשם "המעגל", שמטרתה לסלק מבאג'ור את כל ההשפעות החיצוניות, לרבות הפדרציה. ג'ארו מצליח לגייס לצידו את ודק ווין אדאמי, השואפת להתמנות להיות הקאי הבאה של באג'ור, לאחר סיום תפקידה של קאי אופקה סולאן. בסופו של דבר, מתגלה כי הקרדאסים היו אלו אשר סיפקו ציוד ונשק לאנשי "המעגל", וכאשר הראיות לכך מוצגות בפני מועצת השרים - התמיכה הציבורית ב"מעגל" נחלשת. ווין מיד "עוברת צד", ואומרת בפומבי לשר ג'ארו כי אם אכן הוא מאמין שהקרדאסים לא סיפקו נשק לאנשי "המעגל" - לא צריכה להיות לו התנגדות כי הראיות ייבחנו. בכך, למעשה, מסתיימת כל פעילות של תנועת "המעגל".
Jaro Essa באתר Memory Alpha (ויקי מסע בין כוכבים)
באג'ורנים > לי נאליס

לי נאליס, בגילומו של השחקן האמריקאי ריצ'רד ביימר, הוא לוחם התנגדות באג'ורני, אשר הפך לגיבור בעל ממדים מיתולוגיים - לאחר שהרג, שלא במתכוון, גול קרדאסי הידוע באכזריותו.
כשנה לאחר תום הכיבוש הקרדאסי, באג'ור נמצאת על סף מלחמת אזרחים. מייג'ור קירה נריס מגלה כי לי עדיין בחיים, במחנה מעצר קרדאסי, ויוצאת לחלצו משם, ביחד עם מיילס או'בריאן - מאחר שהיא וקומנדר סיסקו סבורים כי הוא עשוי להיות הדמות שתאחד את באג'ור. לי אכן מתקבל בבאג'ור כגיבור, מוענקת לו דרגת "נאוארכוס", והשר ג'ארו אסה ממנה אותו להיות סגנו של סיסקו, במקומה של קירה. אולם על אף חזרתו של לי, קבוצת מחתרת קיצונית של באג'ורנים בשם "המעגל", שמטרתה לסלק מבאג'ור את כל ההשפעות החיצוניות, לרבות הפדרציה, מצליחה להסית את דעת הקהל ולהביא את הפדרציה לסגת מתחנת החלל חלל עמוק 9, שעוברת להיות תחת שליטתה של המיליציה הצבאית הבאג'ורנית.
כאשר מתגלה כי הקרדאסים היו אלו אשר סיפקו ציוד ונשק לאנשי "המעגל", והראיות לכך מוצגות בפני מועצת השרים - התמיכה הציבורית ב"מעגל" נחלשת והפדרציה נקראת לחזור לתחנת החלל. אחד מהקצינים הבאג'ורנים, התומך ב"מעגל", באקט של תסכול ונקמה, שולף את נשקו אל עבר סיסקו, אולם לי קופץ לעברו של סיסקו, נורה בעצמו ונהרג.
Li Nalas באתר Memory Alpha (ויקי מסע בין כוכבים)
באג'ורנים > ליטה

ליטה, בגילומה של השחקנית צ'ייס מסטרסון, היא נערת-דאבו באג'ורנית העובדת בבר של קווארק. לאחר מערכת יחסים רומנטית קצרה עם ג'וליאן בשיר, היא מתחתנת עם רום ולפיכך הופכת לגברת הראשונה של הפרנגים, כאשר הסדרה מסתיימת.
ליטה, בעלת השיער האדום הקצר, היא דמות חושנית המדברת בקול של ילדה קטנה. אמנם בתחילה היא הוצגה כדמות אישה יפה-טיפשה סטריאוטיפית, אולם במהלך הסדרה מתגלה כי למעשה היא אישה די אינטליגנטית, שבחרה לשמור על גישת חיים נטולת דאגות.
בניגוד לרוב דמויות הבאג'וריות, ליטה מעולם לא קיבלה את שם משפחה.
Leeta באתר Memory Alpha (ויקי מסע בין כוכבים)
Leeta (mirror) באתר Memory Alpha (ויקי מסע בין כוכבים)
כמה דברים שלא ידעתם על ליטה, באתר סטארבייס972, 12 במרץ 2004
ריאיון עם צ'ייס מסטרסון, באתר סטארבייס972, 13 ביוני 2004
באג'ורנים > בראייל אנטוס

בראייל אנטוס, בגילומו של השחקן פיליפ אנגלים, היה ודק (כהן דת) באג'ורני.
בראייל היה אהובה של מייג'ור קירה. הוא התמודד נגד ודק ווין אדאמי על תפקיד "קאי" (המנהיג הרוחני הבאג'ואני העליון), אך כאשר הועלו נגדו חשדות כי היה משתף-פעולה עם הקרדאסים בתקופת הכיבוש - הוא נאלץ לפרוש על מנת להגן על המוניטין של הקאי הקודמת, אופקה סולאן.
בראייל נפצע מפיצוץ במעבורת, וד"ר באשיר נאלץ להחליף חלק מאיבריו הפנימיים הכושלים עם איברים קיברנטיים מלאכותיים, על מנת שיוכל להמשיך ולייעץ לקאי ווין במשא-ומתן לשלום עם הקרדאסים. כתוצאה ממאמציו המתמשכים במצבו המוחלש נגרם לו נזק מוחי, אשר בסופו של דבר הביא למותו.
ביקום המראה, בראייל אנטוס הוא גנב, המקורב אל המנהלת של "טרוק נור" - קירה נריס של היקום החלופי. בראייל עוזב את היקום שלו בניסיון לגנוב את כדור הנבואה הבאג'ורני שעל חלל עמוק 9.
Bareil Antos באתר Memory Alpha (ויקי מסע בין כוכבים)
Bareil Antos (mirror) באתר Memory Alpha (ויקי מסע בין כוכבים)